ฮั่งเส็งปิดเช้าบวก 38.84 จุด หลังจีนลดดอกเบี้ย
ฮั่งเส็งปิดเช้าบวก 38.84 จุด หลังจีนลดดอกเบี้ย
26 ส.ค. 2558

ดัชนีฮั่งเส็งตลาดหุ้นฮ่องกงปิดตลาดเช้าดีดตัวขึ้น โดยดัชนีฮั่งเส็งเพิ่มขึ้น 38.84 จุด หรือ 0.18% ปิดภาคเช้าที่ 21,443.80 จุด ขานรับธนาคารกลางจีนประกาศลดอัตราดอกเบี้ยเมื่อวานนี้ เพื่อหนุนเศรษฐกิจภายในประเทศที่กำลังชะลอตัว
ทั้งนี้ ธนาคารกลางจีนประกาศลดอัตราดอกเบี้ยเงินกู้ระยะ 1 ปี ลง 0.25% มาอยู่ที่ 4.6% และปรับลดอัตราดอกเบี้ยเงินฝากลง 0.25% เหลือ 1.75% โดยจะมีผลบังคับใช้ในวันนี้ นอกจากนั้นยังได้ปรับลดอัตราการกันสำรองของธนาคารพาณิชย์ (RRR) ลง 0.50% โดยจะมีผลบังคับใช้ตั้งแต่วันที่ 6 ก.ย.